**KOKOUSTIEDOT:** Etelä-Pohjanmaan alueellinen ohjausryhmä

**Kokousaika**: torstaina 7.11.2019, klo 9.00-11.30

**Paikka:** Seinäjoki, Frami F207, (osoitteessa Kampusranta 11, Seinäjoki)

**Läsnä:** Poissa:

**Harri Jokiranta, ohjausryhmän pj.** ~~Anneli Saarinen~~

**Harri Lintala** ~~Tiina Perä~~

**Terhi Järvi** ~~Raili-Helena Kangasluoma~~

**Elise Lepistö** ~~Jaana Rasi~~

**Tytti Luoto** ~~Elina Luoma~~

**Sirpa Tuomela-Jaskari** ~~Katri Nikkola~~

**Sinikka Volanto** ~~Merja Latvala~~

**Tuula Kostiainen** ~~Heidi Piirto~~

**Jouni Nummi** ~~Johanna Lamminen~~

**Anne-Mari Lahdensuo** ~~Eija Liikamaa~~

**Eija Ala-Toppari-Peltola** ~~Tanja Penninkangas~~

**Anne Saarijärvi** ~~Anne Alavillamo~~

**Auli Romppainen (esittelijä, sihteeri)** ~~Esko Kiviniitty~~

~~Tarja Seppälä~~

~~Päivi Rinne~~

~~Satu Ylinen~~

~~Marko Rossinen~~

~~Jari Iso-Koivisto~~

~~Jarmo Vesa~~

~~Riitta Vatanen~~

~~Mervi Huttula~~

~~Minna Laitila~~

~~Päivi Saukko~~

**§ Asiat:**

1§ Kokouksen avaus, läsnäolijat

2§ Esityslistan hyväksyminen

3§ Pöytäkirjan tarkistaminen

4§ SONet BOTNIAn tiedotusasiat: kansallinen kehittäminen, ajankohtaista osaamiskeskuksissa sekä SONet BOTNIAssa

5§ SONet BOTNIAn tiedotusasiat: paikallinen kehittäminen

6§ Ajankohtaista kansallisessa sosiaali- ja terveysalan kehittämisessä

7§ Ajankohtaista maakunnallisessa kehittämistyössä

8§ Muut asiat

9§ Seuraavien kokousaikojen sopiminen

10§ Kokouksen päättäminen

**1§ Kokouksen avaus, läsnäolijat**

Ohjausryhmän puheenjohtaja Harri Jokiranta avasi kokouksen klo 9.08.

**2§ Esityslistan hyväksyminen**

**Esitys**:

Esityslista on lähetetty 30.10.2019 sähköpostina ja kokouskutsun päivityksen yhteydessä.

**Päätös:** Hyväksytään esityslista.

**3§ Pöytäkirjan tarkistaminen**

**Esitys**:

Valitaan pöytäkirjantarkastajat. Edellinen pöytäkirja on tarkastettu sähköisesti.

**Käsittely**:

Edellinen pöytäkirja todettiin sähköisesti tarkistetuksi, tarkastajina Eija Liikamaa ja Jarmo Vesa. Esitettiin tämän kokouksen pöytäkirjan tarkistajiksi Harri Lintala ja Anne-Mari Lahdensuo.

**Päätös:** Pöytäkirjan tarkistajiksi valittiin Harri Lintala ja Anne-Mari Lahdensuo.

**4§ SONet BOTNIAn tiedotusasiat: kansallinen kehittäminen, ajankohtaista osaamiskeskuksissa sekä SONet BOTNIAssa**

**Esitys:**

Vs. kehitysjohtaja Anne Saarijärvi tiedottaa kansallisesta kehittämisestä, osaamiskeskusten ajankohtaisasioista ja Etelä-Pohjanmaan tilanteesta, mm. tulevat STM:n hankehaut, ajankohtaiset henkilöstöasiat, osaamiskeskustoiminnan rahoitus ja ensi vuoden budjetti. Käydään keskustelu, linjataan tarvittavia asioita sekä merkitään tiedoksi.

**Käsittely:**

Vs. kehitysjohtaja Anne Saarijärvi kertoi tulevaisuuden sosiaali- ja terveyskeskuksen hankkeen tavoitteista, painopistealueista, aikatauluista sekä hakemiseen liittyvästä sisällöstä. STM:n hankekorin 2-osion hankkeet ovat tulossa myös hakuun 80%:n rahoituksella, jossa hakijana kunta tai kuntayhtymä (rahoitus 80%).

Osaamiskeskukset ovat tehneet lausunnon 5.11.2019 mennessä tulevaisuuden sote-keskus-hankeasetukseen liittyen. Lausunnossa painotettiin mm. sitä, että erityistä painoarvoa tulisi kohdentaa sosiaalihuoltolain mukaiseen omatyöntekijänä toimimisen (42 §), rakenteellisen sosiaalityön (7 §) sekä yhteisösosiaalityön (15 ja 16 §) kehittämiseen;varmistaa asiakas- ja potilaskohtaisten tietojen saatavuus esimerkiksi tukemalla kuntia ja kuntayhtymiä kansallisten Kanta-palvelujen käyttöönotossa sekä mainita sosiaalialan osaamiskeskukset sekä hakijoiksi oikeutettuina hallinnoijatahoina, että muutoin asetuksessa ja asetusta koskevassa viestinnässä STMn ja THLn rinnalla hankehakemusten valmistelua tukevina tahoina.

SONet BOTNIAn johtoryhmä on linjannut 9/2019 pitämässään kokouksessa osaamiskeskuksen roolin tulevassa hankevalistelussa. Roolina hankevalmistelussa on neuvonta, ohjaus, tiedottaminen ja koollekutsuminen (ml. tarv. käännösresurssi), taustatiedon tuottaminen ja hankehakemuksen valmistelussa tukeminen sekä tekstin kommentointi, hankkeiden sparraus ja tukeminen sekä kehittäviin arviointiprosesseihin osallistuminen (sovitusti) sekä hankkeiden päätyttyä juurruttamisen koordinointi ja tukeminen. Lisäksi sovittiin, että syksyn aikana SONet BOTNIAn pääasiallisena tehtävänä /valmistelun kohteena on tukea tulevan sosiaali- ja terveyskeskus kehittämisohjelman sosiaalihuollon osuuden sisältöjen hahmottamista kokonaisuuteen Pohjalaismaakuntien alueella.

Myös Valtiovarainministeriöstä on tulossa kohdennetumpi hankehaku.

Edellisten lisäksi valmistellaan ns. SOS VTR-rahoitusta eli Valtion tutkimusrahoituksen laajentamista sosiaalityön tutkimukseen. Ensivaiheessa rahoitus suunnattaisiin erillisenä sosiaalialan käytäntötutkimukseen, mutta jatkossa mahdollisesti myös integratiivisiin tutkimusaihioihin. Tutkimushankkeet voivat kestää yli vuoden (tieteellisesti korkeatasoisia, dosenttitasoinen pääohjaaja), hakijana voivat olla yliopistot, kunnat/ky:t, tutkimuslaitokset, sosket tai amkit. Suunnitteilla on mahdollinen yhteinen hanke osaamiskeskusten ja Sosnet-yliopistoverkoston kanssa. ks. lisää: <https://www.sosnet.fi/Suomeksi/Tutkimus/Seminaarit/Iltapaivaseminaari-4112019>

Osaamiskeskustoiminnan rahoitukseen liittyvät neuvottelut jatkuvat, tavoitteena olisi nostaa nykyisestä 2,75milj.€.n määrärahasta 3 milj.€. SONet BOTNIAn osuus 2,75 milj.€:sta on 8,19%.

SONet BOTNIA:n kehitysjohtajan rekrytointiprosessi on edelleen kesken. Tiedotettavana asiana vielä se, että alkuvuodesta on tulossa vuoden 2020 toimintasuunnitelmaluonnos.

Vs. kehitysjohtaja Anne Saarijärven esitys löytyy liitteenä olevasta diasarjasta.

*Keskustelua:*

STM kokoaa 8.11.2019 mennessä yhdessä Valtiovarainministeriön kanssa yhdelle A4:le asetusluonnoksen sisällöt mm. haettavat hankekori sekä VM-hankehaun. Oletus on, että VM hankehakuun kohdentuisi tietojärjestelmän kehittämiseen ja itsehallintoalueiden syntymiseen liittyviin sisältöihin. Todettiin myös, että kehittämishankkeilla ei ole tarkoituksena luoda uusia toimijarakenteita vaan implementoidaan nykyisiin rakenteisiin toimintoja.

Hallitusohjelmassa on selkeä kirjaus sosiaalihuollon ohjelmasta. STM.n kommentit näyttävät, että sosiaalihuollon kehittämisohjelma sisältyisi kuitenkin Tulevaisuuden sote-kehittämishankkeeseen niin että siellä on sosiaalihuollon painopisteet. Epäselvää on, sisältyykö rahoitus tulevaisuuden sote-keskusohjelmaan vai onko siihen eri rahoitus.

Myös tutkimus ja kehittäminen tulee jatkossa olemaan osana perustyötä. Miten tutkimusyhteistyö tullaan rakentamaan huomioiden eri tahot, esim. miten työntekijät liittyvät tutkimukseen, on vielä epäselvää.

Käytiin keskustelua myös SONet BOTNIA:n toiminta-alueesta, joka toimii entisen Vaasan läänin alueella. Nykyinen kansallinen sote-toimintalogiikka ja kehittäminen taas suuntautuvat terveydenhuollon ERVA-alue mukaan. Tämä on konkretisoitunut jo pitkään myös osaamiskeskustoiminnassa, viimeisimpänä ulostulona mm. Pikassoksen kanssa yhdessä toteutettu STM:n aluekierros ja pohdittu aikaisemmin mm. TKI-rakenteita.

**Päätös:** Merkitään tiedoksi käyty esitys ja keskustelu.

**5§ SONet BOTNIAn tiedotusasiat: paikallinen kehittäminen**

**Esitys:**

Vs. kehittämissuunnittelija Auli Romppainen kertoo SONet BOTNIA:n vuosille 2019-2020 laaditun toimintasuunnitelman mukaisia kehittämistyön yhteisiä painopisteitä. Painopisteet on esitetty toukokuulla 2019 pidetyssä ohjausryhmän kokouksessa:

1.Sosiaalihuollon käytännönläheinen kehittäminen kunta- maakunta- ja yhteistyöalueilla

2.Sosiaalisen vahvistaminen (läpileikkaavana periaatteena)

3. Sosiaalialan alueellisen - ja tutkimuspohjaisen tietotuotannon tukeminen

4. TKI-toiminnan ja sen rakenteiden edistäminen

5.Systemaattinen sosiaalialan tiedonhallinnan ja tietojohtamisen kehittäminen sekä sosiaalipalvelujen digitalisointiosaamisen kehittäminen

6.Pohjoismainen erityistehtävä

(7.Osaamiskeskustoiminnan rahoituksen turvaaminen)

SB:n tiimi on käsitellyt myös tulevaisuuden sote-keskuskehittämistyötä, johon tiimi on pohtinut mahdollisia kehittämistyön paketteja. Käydään keskustelu, linjataan tarvittavia asioita sekä merkitään tiedoksi.

**Käsittely:**

Vs. kehittämissuunnittelija Auli Romppainen esitteli syksyn aikana osaamiskeskuksen kehittämistoimenpiteitä, liitteenä diasarja. Kehittämistoiminnassa painopisteenä syksyn aikana ovat olleet SONet BOTNIA:n koordinoimat verkostot sekä muissa verkostoissa toimiminen maakunnan alueella, mutta myös hankkeiden ohjausryhmätyöskentely. Lisäksi maakunnan omat tapahtumat (menneet ja tulevat) sekä ylimaakunnallisten tapahtumien ml YTA-alueen koordinointi ja järjestely ovat olleet kehittämistyön keskiössä syksyn aikana.

SONet BOTNIA:n kehittämissuunnittelijat niin Etelä-Pohjanmaan, Pohjanmaan kuin Keski-Pohjanmaan alueelta ovat kokoontuneet pohtimaan syksyn aikana alustavia hankesalkutuksia ja painopisteitä Tulevaisuuden sote-keskusohjelmaan. Näitä olivat mm.

* sosiaalihuollon siirtyminen Kanta-palveluihin, kirjaaminen, tiedolla johtaminen sekä sos.digi kokonaisuus
* TKKI&O-kokonaisuuden selkeyttäminen
* vaikuttavuus, mittaristot
* sosiaalityön johtamisen tukeminen
* sosiaalityön sanoitusta, mm. ennaltaehkäisevä ja etsivä sosiaalityö, omatyöntekijyys, jalkautuva sosiaalityö, rakenteellinen sosiaalityö
* huomioitava vahvasti aikuissosiaalityö, gerontologinen sosiaalityö ja vammaissosiaalityö

Sos.digi kokonaisuuden osalta EPSHP:n alaisuudessa toimii tietojohtamiseen liittyvä hanke. Syyskuulla olleessa kokouksessa sovittiin sosiaalihuollon tarpeiden kirjaamisesta koordinoivan sekä Päivi Saukko että SONet BOTNIA. Tähän liittyen sotejohdon kokouksessa (5.11.2019) alueperin oli tarkoitus viedä sosiaalihuollon tarvekartoitusta eteenpäin, mutta se jouduttiin siirtämään ajankohtaisemman tulevaisuuden sote-keskusohjelmaan liittyvän käsittelyn takia. Tietojohtamisen seuraava kokous on 12/2019, jonne kootaan tiedot kuntiin tulevista tilastokyselyistä sosiaalihuollon osalta. Jatkossa tarkennetaan niihin liittyvää indikaattorikokonaisuutta yksilöidymmin.

*Keskustelua:*

Keskustelussa todettiin, että SONet BOTNIAn vahvuus on verkostoituminen paikallisella tasolla, joka on aktiivista. Nostettiin myös esille rakenteellisen kirjaamisen merkitys sekä tietojohtaminen. Tärkeää on myös seurata valtakunnallista kokonaisuutta tämän osalta. Keskusteltiin exreport-raportointijärjestelmästä, joka on suunnattu erityisesti terveydenhuollon ja kaupunkien talous-, potilas ja henkilöstötietojen raportointiin. Todettiin terveydenhuollon ja sosiaalihuollon olevan eri tilanteessa ja juuri kirjaamisen olevan avainasemassa mm. tietojohtamisen, laadun, yhteismitallisen tilastoinnin perustana. Huomisen terveyskeskusohjelmassa kerätään jo mittareita tähän kokonaisuuteen. Todettiin myös, että tästä kokonaisuudesta tulee saada hankesalkku tulevaisuuden sote-keskusohjelmaan.

Keskustelussa nostettiin myös esille osaamiskeskusten profiloituminen, mm. paikoitellen joissakin osaamiskeskuksissa orientaatio tulee tutkimusperustaisuudesta. Myös SONet BOTNIA:n pitäisi vahvistaa tutkivaa otetta, jolloin päästäisiin myös tiedolla johtamiseen. Tärkeää on osaamiskeskusten tukeminen sosiaalityön johtamisen tukemisen osaamiseen ja sekä asiantuntijajohtamisen kehittämiseen. Sosiaalityön professuuri on siirtynyt ja pohdittiinkin, mitä muita kuvioita voisi olla/on, mm. TAY:n (ml TAMK) kanssa. Etelä-Pohjanmaalla on historia olemassa EPANET-verkostolla (korkeakouluyhteistyöverkosto), jota voitaisiin täydentää mm. sos.työn professuurilla. Tärkeää on myös jatkossa ratkaista, miten eri sidosryhmät ovat mukana, esim. mitä yhteistyömuotoja voisi olla esim. Tampereen yliopiston (ml TAMK) kanssa TKI&O-toiminnassa erityisesti tutkimusrahoituksen avautuessa. Huomiona se, että yhä enenevä määrä kentällä työskentelevistä on jatkotutkinnon suorittaneita yhteiskuntatieteiden lisensiaatteja, tohtoreita sekä erikoissosiaalityön suorittaneita yliopistoverkostoineen. Tämä taustoituksena huomioitavaksi, kun tutkimus tulee olemaan osa perustyötä. Terveyskeskuksissa on jo nyt teke-koulustusta Tampereen yliopiston kautta. Tulee muistaa myös se, että jo vuosia SB.sä on tuettu (verkostokokoukset) pohjolaismaakunnissa eri vaiheissaan meneillään olevia opetus- ja tutkimusklinikkatoimintaa.

Työllistymispalvelujen kuntakokeilun hakuprosessi on meneillään, hankehakun ovat tehneet mm. Ilmajoki ja Seinäjoki sekä Kauhajoki, Kurikka ja Kauhava.

**Päätös:** Merkitään tiedoksi käyty esitys ja keskustelu.

**6§ Ajankohtaista kansallisessa sosiaali- ja terveysalan kehittämisessä**

**Esitys**:

Muutosjohtaja Harri Jokiranta kertoo nykyisen hallituskauden Tulevaisuuden sosiaali- ja terveyskeskusohjelmasta, muista sosiaali- ja terveydenhuollon kehittämishankkeista, EP-soten tämän hetkisestä tilanteesta sekä TKKI&O-kokonaisuudesta. Käydään keskustelu edellä mainituista aiheista sekä SONet BOTNIA:n roolista teemoihin liittyen. Merkitään tiedoksi.

**Käsittely:**

Muutosjohtaja Harri Jokiranta kertoi nykyisen hallituskauden Tulevaisuuden sosiaali- ja terveyskeskusohjelmasta sekä muista haettavista hallitusohjelman mukaisista hankehauista. Diat liitteenä.

*Keskustelua:*

Muistioon kirjattavaksi seuraavat huomiot: Tulevaisuuden sosiaali- ja terveyskeskuskehittämisen hankehaku tulisi perustua ilmiöpohjaisuuteen ja siinä tulisi painottua vahva tiedolla johtamisen kokonaismerkitys (mm. mittaristot, yhdenmukaistaminen). Hankkeessa olisi hyvä nostaa seuraavia ilmiöitä:

* + turvallisuus: polarisaatio voi uhata yhteiskuntarauhaa (materiaalinen, henkinen, sosiaalinen)
  + prosessien pirstaleisuus 🡪 prosessit yhteen kokoaviksi
  + elämänkaaren nivel- ja siirtymäkohdat (huomioiden prosessit), palveluketjut kuntoon
  + väestön ikärakenteen muutos, yksinäisyys (matalan kynnyksen asumisen tukemisen palvelut)
  + tasa-arvo ja tasapuolisuus eri puolella maakuntaa asuvien osalta, myöntämisperusteet
  + työvoima / työvoimapula (perusteet)
  + talousosaaminen, kiinnostuminen oman talouden hoitoon
  + lapsiperheköyhyys ja sen vaikutukset eriarvoistumiseen
  + nuoret: elämänhallinta – talousosaaminen ja stigma
  + irrallisuus – osallisuus – yhteisöllisyys - moniarvoisuus
  + väestön elinvoima: katsottava inhimillisestä näkökulmasta (miten kansalaisyhteiskunnan elinvoima valuu yksilön elinvoimaksi?) Huomioitava, että: moni asia voi kannatella, vaikka olemassa esim. lapsiperheköyhyys, ikäihmisten köyhyyttä, miten elinvoima näyttäytyy työn ulkopuolella olevilla, vammaisilla? Miten varmistetaan kansalaistoiminta ja kansalaisyhteiskunnan elinvoiman vahvistamisessa?
  + ehkäisevä työ kokonaisuudessa, mm. perhekeskuksen kohtaamispaikat, mutta myös ohjaamo
  + sos.digi-palvelut laajassa merkityksessä, arkeen ja perheiden ympärille

Keskustelua käytiin myös nuorten näköalattomuudessa, joka voi näyttäytyä esim. rahan vähäisenä arvostamisena. Tämä haastaa sosiaalityötä, jossa muistettava, että yksilölliset ratkaisut ja tarpeet ovat sallittuja.

Keskusteltiin myös, mitä aiheuttaa johtaminen joka ei perustu tietoon, ns. tiedolla johtamattomuuden ilmiö.

Tampereen yliopistossa on tekeillä artikkeli, jonka havaintona on ns. hierarkkinen rautahäkki, jossa elinvoiman vieminen ihmisiltä: hyvinvointivaltio pitää kansalaisia alaisinaan. Esim. kun ihminen hakeutuu terveyspalveluihin, sieltä siilataan sosiaalipalveluihin – myös erikoissairaanhoidossa mietitään kaiken aikaa, miten asiakkaat eivät tavoita heitä. Erityisesti palvelujärjestelmän pirstaleisuus, nivelkohdat ovat esteitä. Ihmistä pitäisi pystyä tukemaan matalalla kynnyksellä osallisuutta ja yhteisöllisyyttä vahvistamalla.

Keskustelussa nostettiin esille myös, että tulevaisuuden sosiaali- ja terveyskeskuksessa tulisi asiakas aina saada ihmiselle/asiakkaalle tunne, että hän on oikeassa paikassa.

Tulevaisuuden sosiaali- ja terveyskeskukseen liittyviä teemoja vahvistetaan vielä sote-asiantuntijaryhmän kanssa pidettävässä ns. inventointipäivässä, jossa nostetaan esille aikaisempi sote-kehittämistyö kokonaisuudessaan.

**Päätös:** Merkitään tiedoksi käyty esitys ja keskustelusta tehdyt nostot.

**7§ Ajankohtaista maakunnallisessa kehittämistyössä**

Ajankohtaiset kehittämistyön kuulumiset LAPE:ssa sekä sosiaalihuollon tiedonhallinnan ja digipalveluiden kehittämisessä, muutosagentti Eija Ala-Toppari-Peltola ja sote-koordinaattori Päivi Saukko. Käydään keskustelu ja merkitään tiedoksi.

**Käsittely:**

LAPE-kokonaisuutta ehdittiin käsitellä lyhyesti. Diat liitteenä.

LAPE-jatkosta tulee vaihtelevaa informaatiota: osa entisistä sisällöistä jatkuu kansallisen lapsistrategian valmistelussa. Tässä vaiheessa näyttäisi siltä, että perhekeskus on mainittu tulevaisuuden sosiaali- ja terveyskeskuksen alle. Se, onko hankehaku varsinaisiin LAPE-teemoihin tulossa, on vielä epäselvää.

**Päätös:** Merkitään tiedoksi**.**

**8§ Muut asiat**

*Tulevia tilaisuuksia ja koulutuksia:*

* **pe 8.11.2019:** *STM:n aluekierros: Sosiaalihuollon tulevaisuus* –seminaari Tampereella. Ilmoittautuneita 80 hlöä. Etelä-Pohjanmaalta 21 hlöä. Striimaus: <http://videonet.fi/stm/tulevaisuus/20191108>
* **ke 13.11.2019:** *Vaikuttavuus sosiaalityön käytännöissä –teemailtapäivä* (klo 12-15.30, Vaasa). Kisakatsomo Seinäjoella. Ilmoittautuminen pe 8.11.mennessä: <https://link.webropolsurveys.com/S/4D7F4DA781E9F687>
* **ma 9.12.2019:** *Sosiaalihuollon/-työn tulevaisuutta visioimassa – digiä ja muuta tukea sosiaalihuollon toimeenpanoon* –iltapäivän seminaari Seinäjoella. Ilmoittautuminen ma 2.12.2019 mennessä: <https://link.webropolsurveys.com/S/8710226562CAC208>
* Muistutuksena mahdollisuus EPSHP:n ketju-lähetti –toimintaan [www.epshp.fi/ketjulahetti](http://www.epshp.fi/ketjulahetti)

*Tulevia maakunnallisia verkostotapaamisia:*

* **pe 15.11.2019**: sosiaalihuollon & lastensuojelun sosiaalityöntekijät ja sosiaaliohjaajien maakunnallinen tapaaminen: THL:n Kysy ja kuuntele –koulutus yhdessä LAPE:n kanssa
* **ti 19.11.2019**: maakunnallinen ikäihmisten verkosto Kauhajoella.
* **to 16.1.2020**: hankkeiden kierrätysiltapäivä
* **to 6.2.2020:** aikuissosiaalityön johtavien sosiaalityöntekijöiden verkosto, klo 9.00-12.00
* **02/2020:** Perhetyön maakunnallinen tapaaminen
* **to 12.3.2020**: aikuissosiaalityön johtavien sosiaalityöntekijöiden verkosto ja aikuissosiaalityön klubi
* Sosiaali- ja perusturvajohtajien maakunnallinen tapaaminen (ei sovittu)

**9§ Seuraavien kokousaikojen sopiminen**

Elokuussa pidetyssä kokouksessa päätettiin, että syksyn aikana pidetään kaksi SONet BOTNIA:n Etelä-Pohjanmaan alueen ohjausryhmän kokousta.

Tämän vuoden viimeisimmän ohjausryhmän kokouksen ajankohta on **to 12.12.2019, klo 10-12.30, Frami F120.**

**10§ Kokouksen päättäminen**

Ohjausryhmän puheenjohtaja Harri Jokiranta päätti kokouksen klo 11.36.